ร้านเล็กๆติดถนนหน้าม.เกษตรศาสตร์ หลังจากดูชมพูพันทิพย์แล้วก็ตระเวณหาร้านทานข้าว ปรากฏว่าปิดไป3ร้าน หมดแรงเจอร้านนี้ติดแอร์ด้วยเลยจัดไปเลยคะ ร้านขนาด1คูหาโดยแบ่งหน้าร้านเป็นที่ปรุงอาหาร ที่นั่งด้านในติดแอร์ขนาดเล็กประมาณ 4-5โต๊ะ ร้านสะอาดสะอ้านดี เจ้าของร้านยิ้มแย้มดีคะ ร้านนี้ต้องเขียนรายการอาหารใส่กระดาษแล้วส่งให้พนักงาน แม้ไม่มีลูกค้าเลยซักคน พนักงานนั่งเล่นมือถือเป็นกลุ่ม2-3คนก็เรียกสั่งไม่ได้นะคะ ต้องเขียนใส่กระดาษอย่างเดียวคะ อาหารก็ปริมาณน้อยตามราคาที่ค่อนข้างจะถูกมากๆเลยคะ มีอย่างละ1-2ชิ้น ไม่ว่าจะเป็นหมูแดงสไลด์แผ่นบาง หรือ ลูกชิ้น ร้านนี้จะเป็นอาหารแนวโบราณ ก๋วยเตี๋ยวโบราณน้ำใสใส่หมูบะช่อ น้ำซุปหวานอร่อยดีคะ ข้อเสีย ใส่ผักเยอะมากถั่วงอกเกือบเต็มชาม ส่วนวัตถุดิบอื่นๆก็เบือกใช้ของดีกว่าที่คิดตอนแรกคาดว่าคงเป็นลูกชิ้นปนแป้ง แต่พอทานลูกชิ้นกลับอร่อยคะ ข้าวหมูทอดตัวกลม เป็นการเอาหมูสามชั้นมาผัดน้ำมันและน้ำตาลทำให้ออกสีเข้มน้ำตาลไหม้และใส่ซ้อสลงไปทำให้สีคล้ำ รสชาดหวานนำหอมกระเทียมอร่อยคะ แต่เลี่ยนมากทานได้นิดหน่อยเพราะหมูแต่ละชิ้นส่วนของไขมันเยอะมากไปคะ ดีมีน้ำซุปมาให้ซดแก้เลี่ยนได้ดีคะ ร้านนี้ส่วนตัวชอบน้ำซุปก๋วยเตี๋ยวคะ มันโดดเด่นทำให้ก๋วยเตี๋ยวอร่อยไม่ต้องปรุงมากคะ